**ΔΕΛΤΙΟ ΤΥΠΟΥ**

Την Δευτέρα 13 Ιανουαρίου 2025 πραγματοποιήθηκε στο Διαχρονικό Μουσείο Λάρισας (ΔΜΛ) διαδραστική εκδήλωση σχετικά με τον Παγκόσμιο Κύκλο του Άνθρακα και τη σημασία του για τα Αέρια του Θερμοκηπίου και την Κλιματική Αλλαγή από το Τμήμα Βιοχημείας και Βιοτεχνολογίας του Πανεπιστημίου Θεσσαλίας υπό την αιγίδα της Εφορείας Αρχαιοτήτων.

Η εκδήλωση οργανώθηκε στα πλαίσια της συμπλήρωσης 25 ετών από τη δημιουργία του Τμήματος Βιοχημείας και Βιοτεχνολογίας του ΠΘ και στόχευε στην ανάδειξη του περιβάλλοντος αλσύλλιου του ΔΜΛ ως δεξαμενή άνθρακα καθηλωμένου στα δένδρα. Στα πλαίσια αυτά αναλύθηκε η σημασία ενώσεων του άνθρακα όπως το διοξείδιο του άνθρακα, το μεθάνιο και οι φθοριωμένες ενώσεις άνθρακα για την αύξηση της παγκόσμιας θερμοκρασίας και ο ρόλος των φυτών στη δέσμευση του διοξειδίου του άνθρακα και στη μείωση των αερίων του θερμοκηπίου. Επιπρόσθετα, συζητήθηκαν οι πηγές των αερίων ενώσεων του άνθρακα, οι παγκόσμιες συμφωνίες που έχουν ως τώρα επιτευχθεί, αλλά και το τι επιπλέον απαιτείται προκειμένου να υπάρξει ένα βιώσιμο μέλλον για την ζωή στον πλανήτη όπως τη γνωρίζουμε, σύμφωνα με τα ως τώρα δεδομένα και τις επιστημονικές προγνώσεις.

Κατά την ημερίδα παρουσιάστηκαν: (i) δεδομένα αναφορών του Οργανισμού Ηνωμένων Εθνών που αφορούν την παρούσα κατάσταση, (ii) δεδομένα παγκοσμίων επιστημονικών πρωτοβουλιών όπως αυτή του Global Carbon Project (<https://www.globalcarbonproject.org/>), (iii) δεδομένα εκλαϊκευμένων άρθρων έγκριτων επιστημονικών περιοδικών (<https://www.nature.com/immersive/d41586-023-03601-6/index.html>, <https://www.nature.com/articles/d41586-024-04242-z>), (iv) συγκριτικά δεδομένα ως προς τα προ-βιομηχανικής επανάστασης επίπεδα αερίων του θερμοκηπίου που προέκυψαν από επιστημονικές ερευνητικές δράσεις, και προγνωστικά παλαιότερων εποχών σύμφωνα με τα πλαίσια των σημαντικών συμφωνιών που πραγματοποιήθηκαν στα περιθώρια των συνεδρίων του Κιότο (1997 με εφαρμογή το 2005) και των Παρισίων (2015), μετά τη συμφωνία του συνεδρίου του Μόντρεαλ (1987).

Η διάλεξη ενείχε ζωντανό διάλογο και υψηλό ποσοστό συμμετοχής στη συζήτηση με τους φοιτητές που την παρακολούθησαν με μεγάλο ενδιαφέρον και εξέφρασαν τις ανησυχίες τους. Η διάλεξη ολοκληρώθηκε με την παρουσίαση πρωτοκόλλων εκτίμησης του δεσμευμένου άνθρακα σε δασικές συστάδες, που ακολουθήθηκε από την ενεργή και ενθουσιώδη συμμετοχή των φοιτητών στην εφαρμογή αυτών των πρωτοκόλλων για την εκτίμηση του δεσμευμένου άνθρακα στο τεχνητό αλσύλλιο κωνοφόρων που δεσπόζει στην είσοδο του ΔΜΛ (Εικόνα 1). Το αλσύλλιο χωρίστηκε σε 5 τμήματα και πέντε ομάδες φοιτητών εκτίμησαν τον δεσμευμένο άνθρακα σε κάθε μία από αυτές με τη χρήση της μεθόδου των αλλομετρικών εξισώσεων. Συλλογικά, υπολογίστηκε ότι ο περιβάλλοντας χώρος του ΔΜΛ περιέχει δεσμευμένο κατά μέσο όρο περί τους 11 τόνους άνθρακα ανά στρέμμα σε μία συνολική έκταση 70 περίπου στρεμμάτων (770 μετρικούς τόνους άνθρακα συνολικά).

Η εκδήλωση οργανώθηκε από τον Επ. Καθ. Σωτήρη Βασιλειάδη και την Καθ. Κατερίνα Μούτου με την υποστήριξη των μεταδιδακτορικών ερευνητών Ραφαήλ Αγγελακόπουλου και Ανδρέα Τσιπουρλιάνου. Η μέθοδος υπολογισμού δεσμευμένου άνθρακα που χρησιμοποιήθηκε δεν απαιτεί εξειδικευμένο εξοπλισμό και μπορεί εύκολα να εφαρμοστεί για αντίστοιχες εκτιμήσεις και σε άλλους πνεύμονες πράσινου του Δήμου Λαρισαίων. Η ομάδα εργασίας με χαρά θα συνεργαστεί με το Δήμο και τη Διεύθυνση Πρασίνου και σε άλλες εκτιμήσεις.

Το Τμήμα Βιοχημείας και Βιοτεχνολογίας απευθύνει ιδιαίτερες ευχαριστίες στην Εφορεία Αρχαιοτήτων Λάρισας που αγκάλιασε την εκδήλωση και στο προσωπικό του ΔΜΛ για όλη την υποστήριξη.



Εικόνα 1. Αριστερά) Γράφημα κατανομής άνθρακα (C) σε τόνους ανά στρέμμα (t 1000 m-2) κατά τις διάφορες μετρήσεις συλλογικά στο αλσύλλιο κωνοφόρων του ΔΜΛ και ανά περιοχή/τμήμα του. Δεξιά) Περιοχές/τομείς μετρήσεων και συνολική έκταση του αλσυλλίου σύμφωνα με τους χάρτες Google Maps (στις 13 Ιανουαρίου 2025).

Ακολουθούν φωτογραφίες από την εκδήλωση.

A person standing in front of a large group of people

Description automatically generated

A person standing in front of a crowd of people

Description automatically generated

A group of people sitting in chairs

Description automatically generated

A group of people in a forest

Description automatically generated

A person standing behind a tree

Description automatically generated

A person with backpack walking on grass

Description automatically generated

A group of people in a park

Description automatically generated

A group of people standing in a grassy area with trees

Description automatically generated

People in a forest

Description automatically generated